b"\n_START_ARTICLE_\nM\xc3\xa8topa\n_START_PARAGRAPH_\nUna m\xc3\xa8topa (\xce\xbc\xce\xb5\xcf\x84\xcf\x8c\xcf\x80\xce\xb7) a l'arquitectura cl\xc3\xa0ssica, \xc3\xa9s un plaf\xc3\xb3 o pe\xc3\xa7a rectangular o quadrada de pedra, marbre o terracota que ocupa part del fris d'un entaulament d\xc3\xb2ric, situada entre dos tr\xc3\xadglifs. _NEWLINE_Cada m\xc3\xa8topa estava ocupada per un baix relleu. Els seus temes eren variats i es van caracteritzar pel fet de relatar esdeveniments hist\xc3\xb2rics o mitol\xc3\xb2gics. La seva funci\xc3\xb3 era, sobretot, decorativa i estava policromada."